चूरू. अब डाकिए पूरे हाईटेक हो जाएंगे। चिट्ठी-मनीऑर्डर के साथ-साथ घर तक पंखे, ट्यूबलाइट और एलईडी बल्ब भी पहंुचाएंगे। डाक विभाग ने भारत सरकार की “उजाला” योजना लाॅच की है। कोई भी व्यक्ति ऑनलाइन भी इन उत्पादों की डिमांड कर सकेगा।
जिले में इस योजना का फायदा चूरू और रतनगढ़ डाक विभाग में रहेगा। इसके अलावा प्रदेश के 19 प्रधान डाकघरों में स्थित ई-मित्र कियोस्क पर से इलेक्ट्रिक उत्पाद आसानी से मिलेंगे। बताया जा रहा है कि एलईडी डाकघरों में पहंुच भी चुकी हैं। योजना के तहत राजकॉम इन्फो सर्विसेस लिमिटेड और ऊर्जा दक्षता सेवा लिमिटेड के साथ एक समझौता के तहत राजस्थान पश्चिम क्षेत्र के अधीन बीकानेर और जोधपुर जोन के बाड़मेर समेत 13 जिलों के 19 प्रधान डाकघरों के ईमित्र कियोस्क पर एलईडी बल्ब, ट्यूब लाईट एवं पंखे बाजार दरों से बेहद कम दाम पर उपलब्ध कराए जाएंगे।
बिजली बिल, आधार की कॉपी से डाकघर में : चूरू डाक अधीक्षक रामसिंह के मुताबिक लोग प्रधान डाकघर में जाकर ई-मित्र कियोस्क से सीधे ही एलईडी बल्ब, ट्यूब लाईट एवं पंखे खरीद सकते हैं। इसके लिए ग्राहक को मूल बिजली बिल एवं आधार कार्ड की छाया प्रति लानी होगी। ये देखने के बाद उन्हें इलेक्ट्रिक उत्पाद दिए जाएंगे।
19 प्रधान डाकघरों में मिलेंगे इलेक्ट्रिक उत्पाद : जोधपुर संभाग में जोधपुर, जैसलमेर, बाड़मेर, सिरोही जालौर में, बीकानेर जोन में बीकानेर, गंगानगर हनुमानगढ़ जबकि चूरू व रतनगढ़ हैड ऑफिस में इलेक्ट्रिक उत्पाद मिलेंगे। नागौर सहित मकराना डीडवाना में, झुंझुनूं चिड़ावा में, जबकि पाली मारवाड़ जंक्शन के प्रधान डाकघरों में ये योजना लागू की है।
एसी देने की योजना : डाक विभाग आने वाले दिनों में एयर कंडीशनर भी उपलब्ध करवाए जाएंगे। डाकघरों में उजाला योजना में फिलिप्स सूर्या के 9 वाट के एलईडी बल्ब 65 रुपए, 20 वाट की एलईडी ट्यूबलाइट महज 230 रुपए में तथा 50 वाट के 48 इंच ब्लेड वाले ओरियंट पीएसपीओ पंखे 1150 रुपए में बिक्री किए जाएंगे।
ऑनलाइन : ओटीपी दिखाने पर डिलीवरी
कोई भी नागरिक http://www.ebazaar.rajasthan.gov.in पर ऑनलाइन ऑर्डर कर सकता है। ये ऑर्डर जिले के संबंधित प्रधान डाकघर स्थित ई-मित्र कियोस्क पर प्रदर्शित होंगे। संबंधित प्रधान डाकघर उसे स्पीड पोस्ट से भेजेगा। ऑर्डर करने वाले के रजिस्टर्ड मोबाइल नंबर पर एक ओटीपी प्राप्त होगा। जिसे सामान की डिलीवरी के समय पोस्टमैन को बताना होगा।
220 से 595 रुपए की होगी बचत
योजना के तहत एलईडी ट्यूबलाइट में दो साल की रिप्लेसमेंट वारंटी होगी। 63% बिजली बचेगी, सालाना 220 ~ की बचत होगी। पंखे में भी दो साल की वारंटी सर्विस पीरियड है और इसे चलाने पर 38% बचत होगी, सालाना 315 ~ बचत। बल्ब की 3 साल चलने की सर्विस वारंटी है। इसमें सबसे ज्यादा 85% बिजली बचाने का दावा किया जा रहा है, जो सालाना 595 ~ होगा।
hin_Deva hin_Deva hin_Deva bho_Deva hin_Deva hne_Deva hin_Deva hin_Deva hin_Deva